Document ID: 32006R0591

32006R0591
L 104/11
JURNALUL OFÍCIAL AL UNIUNII EUROPENE
REGULAMENTUL (CE) NR. 591/2006 AL COMISIEI
din 12 aprilie 2006
de modificare a Regulamentului (CE) nr. 2535/2001 de stabilire a normelor de aplicare a Regulamentului (CE) nr. 1255/1999 al Consiliului privind regimul importurilor de lapte și produse lactate și deschiderea unor contingente tarifare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1), în special articolul 29 alineatul (1),
întrucât:
(1)
Anexa III.A la Regulamentul (CE) nr. 2535/2001 al Comisiei (2) stabilește cantitățile maxime de brânză Cheddar originară din Australia care urmează să fie importată pe perioada de aplicare a contingentului.
(2)
Regulamentul (CE) nr. 267/2006 al Consiliului din 30 ianuarie 2006 privind punerea în aplicare a acordurilor încheiate de Comunitatea Europeană la încheierea negocierilor în cadrul articolului XXIV alineatul (6) din Acordul General pentru Tarife Vamale și Comerț (GATT) din 1994 de modificare a anexei I la Regulamentul (CEE) nr. 2658/87 privind Nomenclatura tarifară și statistică și Tariful Vamal Comun (3) prevede alocarea unui contingent suplimentar de 461 de tone de brânză Cheddar originară din Australia în temeiul contingentului tarifar anual de import. Prin urmare, este necesar să se adapteze cantitatea de brânză din contingentul nr. 09.4521 menționat în anexa III.A la Regulamentul (CE) nr. 2535/2001.
(3)
Prin urmare, Regulamentul (CE) nr. 2535/2001 trebuie modificat în consecință.
(4)
Deoarece contingentul tarifar în cauză este deschis la 1 ianuarie, prezentul regulament trebuie să se aplice de la 1 ianuarie 2006 și să intre în vigoare cât mai curând posibil.
(5)
Măsurile prevăzute de prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
La anexa III.A la Regulamentul (CE) nr. 2535/2001, partea privind numărul de contingent 09.4521 se înlocuiește cu textul din anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 ianuarie 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 aprilie 2006.

Labels: 3
17
18
15